जिला जज प्रथम रामबाबू गुप्ता ने बंदियों से कहा कि प्ली- बार्गेनिंग का अर्थ विधिक मोल-भाव है. इससे एक पक्ष- दूसरे पक्ष अपने वाद में हुए नुकसान की भरपाई हेतु मोल- भाव करके अपने मुकदमे को समाप्त कर सकते हैं. उन्होंने बंदियों को जानकारी दी कि दंड प्रक्रिया संहिता की धारा 436 ए तहत विचाराधीन बंदी यदि कुल सजा की आधी अवधि तक जेल में काट चुके हैं तो उन्हें जमानत पर छोड़ा जा सकता है. विचाराधीन बंदी यदि इसका लाभ लेना चाहे तो वह न्यायालय में अपने अधिवक्ता के माध्यम से पहल कर सकते हैं. डीएलत्एसए के सचिव मनोरंजन कुमार ने कहा कि प्ली बार्गेनिंग माननीय सर्वोच्च न्यायालय की पहल पर फिर से प्रारंभ किया जा रहा है.